**Noteikumu projekta “Grozījumi Ministru kabineta**

**2012. gada 7. februāra noteikumos Nr. 98**

**“Noteikumi par meža apsaimniekošanu iežogotā meža platībā, kas izveidota dzīvnieku turēšanai nebrīvē””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Projekts paredz precizēt meža apsaimniekošanas nosacījumus iežogotā meža platībā, kas izveidota dzīvnieku turēšanai nebrīvē, lai, samazinot aprobežojumus, izaudzētu kvalitatīvu mežu, vienlaikus nosakot nosacījumus savvaļas dzīvnieku turēšanai nebrīvē.Noteikumu projekts stāsies spēkā nākamajā dienā pēc tā izsludināšanas oficiālajā izdevumā “Latvijas Vēstnesis”. |
| **I. Tiesību akta projekta izstrādes nepieciešamība** |
| 1. | Pamatojums | Meža likuma 16. panta ceturtā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2012.gada 7.februāra noteikumi Nr.98 “Noteikumi par meža apsaimniekošanu iežogotā meža platībā, kas izveidota dzīvnieku turēšanai nebrīvē” (turpmāk – noteikumi) ir izdoti tāpēc, ka šādās platībās ir apgrūtināti ievērot vispārējās meža apsaimniekošanas prasības.Iežogota meža platība, kas izveidota dzīvnieku turēšanai nebrīvē, atbilst Meža likumā noteiktajai meža definīcijai, kurā noteikts, ka mežs ir ekosistēma visās tās attīstības stadijās, kurā galvenais organiskās masas ražotājs ir koki, kuru augstums konkrētajā vietā var sasniegt vismaz piecus metrus un kuru pašreizējā vai potenciālā vainagu projekcija ir vismaz 20 procenti no mežaudzes aizņemtās platības. Iežogota meža platība, kurā dzīvnieki tiek turēti nebrīvē, ir Meža likuma regulējuma objekts.Noteikumi attiecas uz iežogotām meža platībām, kurās savvaļas dzīvnieki tiek turēti šo dzīvnieku selekcijas darbam un produkcijas ieguvei. Savvaļas dzīvnieku turēšanai nebrīvē nepieciešami savvaļai līdzīgi apstākļi, tādēļ šo dzīvnieku turētājiem vajadzīga meža zeme. Iežogotais meža masīvs raksturīgi mūsu klimatiskai joslai ir daudzveidīgu mežaudžu kopums. To veido dažādu koku sugu jaunaudzes, vidēja vecuma mežaudzes, briestaudzes, kā arī mežaudzes, kas sasniegušas ciršanas vecumu vai ir vecākas. Dzīvnieku audzētāji šādas meža platības bieži nomā no meža zemju īpašniekiem.Noteikumu piemērošanas laikā ir konstatētas nepilnības to regulējumā. Noteikumos noteiktais meža apsaimniekošanas veids nereti samazina zemes izmantošanas rentabilitāti un nes ekonomiskos zaudējumus meža īpašniekam, jo nav iespējams pilnvērtīgi iegūt izaudzēto koksni un atjaunot mežaudzes. Meža ekosistēmas attīstības gaitā iežogotajās platībās uzkrājas pieaugušas un pāraugušas mežaudzes.Pieaugušu un pāraugušu mežaudžu uzkrāšanās samazina CO2 piesaistes intensitāti, jo sevišķi tās potenciālu nākotnē, tāpēc ka vidējais ikgadējais oglekļa uzkrājums šajās audzēs ar gadiem samazinās. Vides politikas pamatnostādnēs ir noteikti rīcības virzieni, un viens no tiem ir CO2 piesaistes nodrošināšana meža zemēs. Lai to panāktu, ir nepieciešams kāpināt meža ražību, ko var panākt ar mērķtiecīgu mežsaimniecību un selekciju. Pašreizējais normatīvais regulējums koksnes ieguvei iežogotās platībās pieļauj galveno cirti izlases veidā. Līdzšinējā prakse ir parādījusi, ka pēc izlases cirtes netiek nodrošināta iespēja mežam kvalitatīvi atjaunoties ar saulmīļu koku sugām, piemēram, priedi. Mērķa sugu izkonkurē virši, graudzāles, avenes un lazdas, turklāt tā ir pakļauta dzīvnieku postījumiem. Šāda prakse ilgtermiņā samazina ienākumus un mežaudžu vērtību. Tāpat īstermiņā izlases cirte nav ekonomiski rentabla lielāku mežistrādes izmaksu dēļ, jo mežistrādes tehnikai ir jācenšas netraumēt atstājamos kokus. Izlases cirtes veids paredz mežaudzes nociršanu vairākos paņēmienos, kas nozīmē atkārtotu atgriešanos ar tehniku mežaudzē un līdz ar to – lielāku SEG emisiju. Īpašuma apsaimniekošanas prakse ar izlases cirtēm būtiski pagarina mežaudzes rotācijas periodu un mazina zemes izmantošanas rentabilitāti. Savukārt kailcirtes priekšrocības zemes īpašniekiem ir būtiskas no ekonomiskā viedokļa, jo noteikta apjoma kokmateriālu iegūšanai ir jācērt līdz pat trīs reizēm mazāka platība. Rekonstruktīvā cirte ir nepieciešama neproduktīvas mežaudzes nociršanai, tas ir, tādas mežaudzes nociršanai, ko nav lietderīgi audzēt koksnes krājas nepietiekama pieauguma, koku sugu sastāva vai koku kvalitātes dēļ.Turklāt pēc kailcirtes un rekonstruktīvās cirtes meža īpašnieks var izmantot selekcionētu stādāmo materiālu, kas, pateicoties selekcijai, nodrošinās lielāku nākamās audzes ražību un papildus piesaistītu CO2.Tādēļ projekta 1.punkts paredz svītrot noteikumu 4.1. un 4.2. apakšpunktu, kas nosaka kailcirtes un rekonstruktīvās cirtes aizliegumu. Vienlaikus tiek papildināts noteikumu 5.punkts (projekta 3. punkts) ar papildnosacījumiem, kas būs jāievēro, kokus cērtot kailcirtē vai rekonstruktīvā cirtē. Saskaņā ar noteikumu 8.punktu šajās platībās pēc cirtes būs jāievēro Meža likumā noteiktās prasības par meža atjaunošanu un kopšanu. Lai varētu nodrošināt mežaudzes sekmīgu atjaunošanu, 5.2.2.apakšpunktā paredzēts, ka gada laikā pēc koku nociršanas cirsmu iežogo un žogu saglabā, līdz atjaunotā mežaudze sasniegusi 20 gadu vecumu. Savukārt, lai pēc iespējas samazinātu ierīkojamā žoga izmaksas, 5.2.1. apakšpunktā noteikts, ka cirsmu robežas veido tā, lai pēc iespējas samazinātu cirsmas perimetru.Ja pēc kailcirtes šī platība tiek iežogota, lai atjaunotu mežaudzi un aizsargātu to no dzīvnieku postījumiem, tad šī platība kalpo gan zemes īpašnieka interesēm meža audzēšanai un ļauj efektīvi apsaimniekot īpašumu, gan savvaļas dzīvnieku turētājam, ar laiku nodrošinot bioloģiski daudzveidīgu dzīvotni nebrīvē turētajiem dzīvniekiem. Turklāt lietotājam – nebrīvē turēto dzīvnieku īpašniekam – netiek sadārdzināta nomas maksa un ir iespēja vienoties ar meža īpašnieku par katra atbildību meža apsaimniekošanā. Tirgus vērtētāji, nosakot nomas maksas lielumu, ņem vērā noteiktos aprobežojumus nomas platībā. Pēc noteiktā vecuma sasniegšanas iežogojums tiek noņemts un savvaļas dzīvnieki iegūst vitālu mežaudzi savām pastaigām un atsevišķai barībai.Saskaņā ar Ministru kabineta 2011. gada 4. janvāra noteikumu Nr. 4 "Dzīvnieku izcelsmes produktu ieguvei vai sugas selekcijai izmantojamo savvaļas sugu dzīvnieku turēšanas kārtība iežogotās platībās un prasības šādu platību ierīkošanai" 3. punktu iežogotās platības, kas paredzētas savvaļas dzīvnieku turēšanai nebrīvē, iedala audzēšanas zonā –: intensīvajā un ekstensīvajā audzēšanas zonā. Saskaņā ar šo noteikumu pielikumu ekstensīvās audzēšanas zonā ir noteikts maksimālais dzīvnieku skaits uz platības vienību, kā arī tas, ka minimālā ekstensīvās audzēšanas zona nedrīkst būt mazāka par 10 hektāriem. Īpašniekam, pieņemot lēmumu par kailcirti vai rekonstruktīvo cirti, jāizvērtē šo noteikumu 3.punkta un pielikuma nosacījumi par iežogotajā platībā atrodošos dzīvnieku skaitu, jo, veicot kailcirti vai rekonstruktīvo cirti, kā arī atjaunojot un iežogojot attiecīgo platību, samazināsies ekstensīvās audzēšanas zonas platība un var būt nepieciešams samazināt nebrīvē turamo dzīvnieku skaitu.Projekta 2.punktā paredzēts atcelt nepamatoti noteikto aizliegumu kopšanas cirtēm liepu audzēs. Liepu mežaudzēs, tāpat kā citu koku sugu mežaudzēs, kopšanas cirtes nepieciešamas, lai uzlabotus augšanas apstākļus. Nosacījumi par liepu mežaudzēm iekļauti noteikumu 4.3.4.apakšpunktā, jo liepām 60 gadu vecumā stumbra lejas daļā (apm. 3–4 metru augstumā) veidojas biezāka miza (kreves miza), kas koku pasargā no dzīvnieku bojājumiem.Iežogotās meža platībās dzīvnieku turēšanai nebrīvē, kuras ierīkotas īpaši aizsargājamās dabas teritorijās (piemēram, dabas liegumā “Lubānas mitrājs”, Gaujas Nacionālajā parkā Līgatnes dabas takās, kur ir noteikts kailcirtes aizliegums), apsaimniekojamas saskaņā ar normatīvajiem aktiem, kas regulē īpaši aizsargājamo dabas teritoriju aizsardzību un izmantošanu.Saskaņā ar noteikumu 8.punktu iežogotā meža platība, kurā dzīvnieku turēšana ir pārtraukta pavisam, turpmāk mežs ir jāapsaimnieko atbilstoši Meža likuma prasībām, pamatojoties uz meža inventarizācijas rezultātiem. Projekta 4.punkts paredz, ka šīm pēc kailcirtes iežogotām platībām nav nepieciešama meža inventarizācija, jo saskaņā ar meža likuma 29.panta otro daļu meža īpašnieka vai tiesiskā valdītāja pienākums ir katru gadu līdz 1.februārim informēt Valsts meža dienestu par iepriekšējā kalendāra gadā veikto mežsaimniecisko darbību.Papildus jānorāda, ka Medību likuma 11.pantā noteikts, ka nemedījamos savvaļas dzīvniekus drīkst iegūt, medīt vai turēt nebrīvē, ja saņemta Dabas aizsardzības pārvaldes ikreizēja atļauja. Medību likuma 10. panta pirmajā daļā noteikts, ka medījamos dzīvniekus drīkst medīt vai ķert zinātniskajai pētniecībai, eksponēšanai muzejos, audzēšanai citā vietā vai turēšanai nebrīvē, kā arī turēt nebrīvē, ja saņemta Valsts meža dienesta ikreizēja atļauja.  |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija, Valsts meža dienests, biedrība “Bioloģisko lauksaimnieku un savvaļas dzīvnieku audzētāju asociācija” un AS “Latvijas valsts meži” |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz savvaļas sugu dzīvnieku īpašniekiem, kas šos dzīvniekus audzē iežogotās meža platībās, lai no tiem iegūtu dzīvnieku izcelsmes produktus vai veiktu sugas selekcijas darbu. Latvijā patlaban ir izsniegtas atļaujas 170 platību veidošanai 139 platību īpašniekiem, un šajās platībās ir ap 16 800 dzīvnieku.Noteikumu projekts var ietekmēt meža īpašniekus un tiesiskos valdītājus, kuru īpašumā vai valdījumā esošajos mežos var tikt ierīkotas iežogotās platības dzīvnieku turēšanai nebrīvē. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums savvaļas sugu dzīvnieku turētājiem atvieglo uzņēmējdarbību, vienošanos par meža masīva nomu, jo tas nepieciešams dzīvnieku labturībai. Savukārt meža īpašnieks vai tiesiskais valdītājs, nocērtot mežaudzi, iegūs koksni (nezaudēs to) un, atjaunojot platību, turpinās audzēt mežu un palielinās CO2 piesaisti.Meža īpašnieks ir atbildīgs par mežaudzes nociršanu un atjaunošanu. Ja meža īpašnieks savā zemē tur savvaļas dzīvniekus nebrīvē, tad žoga ierīkošana ir īpašnieka atbildība. Savukārt, ja mežs tiek iznomāts savvaļas dzīvnieku turēšanai nebrīvē, tad iežogojuma izveidošana un uzturēšana ir ietverama nomas līguma nosacījumos. Platībā, kurā veikta kailcirtes iežogošana un atjaunota mežaudze, atkal iespējama dzīvnieku turēšana nebrīvē. Šajā platībā nav nepieciešama meža inventarizācija, tādējādi netiek apgrūtināti meža īpašnieki un tas nerada papildu administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts 2019.gada 10.decembrī ievietots Zemkopības ministrijas tīmekļvietnes www.zm.gov.lv sadaļā „Sabiedriskā apspriešana”. Paziņojums par līdzdalības iespējām Ministru kabineta tīmekļvietnē publicēts 2019.gada 27.decembrī.Atbilstoši Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1apakšpunktam sabiedrībai dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Noteikumu projekts elektroniski nosūtīts saskaņošanai biedrībai “Bioloģisko lauksaimnieku un savvaļas dzīvnieku audzētāju asociācija”, ZS “Safarī parks MORE”. |
| 3. | Sabiedrības līdzdalības rezultāti | Nav saņemti priekšlikumi. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts meža dienests, biedrība “Bioloģisko lauksaimnieku un savvaļas dzīvnieku audzētāju asociācija” un AS “Latvijas valsts meži” |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektam nav ietekmes uz Valsts meža dienesta funkcijām un struktūru.Saistībā ar noteikumu projektu izpildi nav nepieciešams veidot jaunas, ne arī likvidēt vai reorganizēt esošas institūcijas.Noteikumu projektu izpilde neietekmēs institūcijām pieejamos cilvēkresursus. |
| 3. | Cita informācija | Nav. |

Zemkopības ministrs K. Gerhards

Freimane 67027253

vija.freimane@zm.gov.lv